**ZBIRKA ZLATA BRALKA, ZLATI BRALEC 2003/2004–2016/2017**

**286.500 KNJIŽNIH DARIL ZA NAJBOLJŠE BRALCE**

SPOROČILO ZA JAVNOST

**Zlati bralci bodo ob zaključku bralne značke letos prejeli**

**knjigo Od genov do zvezd** Saša Dolenca (ilustracije Igor Šinkovec),

ki je decembra 2016 dobila priznanje *zlata hruška*

za izvirno slovensko mladinsko poučno knjigo.

**………………………...............................................................................................................................................................**

Društvo Bralna značka Slovenije – ZPMS **letos že 14. leto** v okviru zbirke Zlata bralka, zlati bralec **podarja knjižna darila vsem zlatim bralcem v osnovnih šolah,** torej bralcem, ki so vseh devet let brali za bralno značko.Akcijo vsa leta zvesto podpira **družba Telekom Slovenije** in nam tako omogoča, da je **Zlata bralka, zlati bralec** ne le prva, ampak tudi najdlje trajajoča vseslovenska knjižna darilna akcija.

Letos bodo vsi **zlati bralci, mentorji branja in šolske knjižnice** **v Sloveniji ter v slovenskem zamejskem in delu zdomskega prostora** prejeli

**knjigo Od genov do zvezd** Saša Dolenca (ilustracije Igor Šinkovec),

ki je decembra 2016 dobila priznanje *zlata hruška*

za izvirno slovensko mladinsko poučno knjigo.

**Od šolskega leta 2003/2004** smo **štirinajstim generacijam** **zlatih bralcev**

**podarili že 286.500 knjig**.

**Društvo Bralna značka Slovenije – ZPMS** je izpeljalo tudi veliko drugih založniških projektov, predvsem za prvošolce, in razdelilo knjige učencem, razredom, šolskim knjižnicam in/ali mentorjem.

**Od šolskega leta 2003/2004 do danes smo skupaj razdelili 497.500 darilnih knjig.**

.......................................................................................................................................................................................

ts_podpis

